NaiveNeuron/SloPal huggingface dataset:
Janckulík, Igor, poslanec NR SR (2024-02-09):
Ďakujem veľmi pekne za slovo. Ďakujem, pán kolega, aj za tvoje vystúpenie. Ja najskôr chcem povedať, že ja si veľmi cením, že pán minister prišiel na poslanecký klub KDH a žiadal podporu tohto zákona, a podľa mňa takto by to malo byť. Každý minister, ktorý predkladá nejaký návrh zákona, tak by sa mal stretnúť s poslaneckým klubom a hľadať podporu a prípadné nejaké problémy ohľadom toho zákona, ktorý bude predkladať, tak mal by sa rozdebatovať na tomto klube. Skrátené legislatívne konanie v tomto prípade Kresťanskodemokratické hnutie jednoznačne podporuje a nebudeme ani žiadne robiť obštrukcie. KDH má veľmi veľa starostov a primátorov a všetci sú zhodní v tom, že treba tu hľadať čím rýchlejšie riešenie, lebo v týchto obciach a mestách nevedia, ako majú stavať, čo môžu stavať, takže je to veľký problém, treba to rýchlo riešiť. A mňa len mrzí, že sme tento zákon mali predradiť pred Trestným zákonom. Ja neviem, čo tu bolo také dôležité, že najskôr sme museli riešiť Trestný zákon. Viem, že niektorí ľudia to potrebujú veľmi veľa, ako potrebujú to, lebo potrebujú sa chrániť, ale my potrebujeme pomáhať ľuďom. Tak ako si povedal, pán kolega, potrebujeme pomáhať ľuďom, aby mohli stavať, budovať, aby sa Slovensko mohlo rozvíjať a bez toho, aby sme nemali zákon prijatý, proste nemôžeme nič robiť. Takže na záver, KDH bude podporovať skrátené legislatívne konanie, i keď nie sme fanúšikmi skrátených legislatívnych konaní, ale chceme, aby ľudia a hlavne úrady vedeli, čo môžu, lebo momentálne ten stav je hrozný. Pán Holý, dá sa povedať, znefunkčnil všetky úrady, čo sa týka stavebných úradov. Ďakujem.
Žiga, Peter, poslanec NR SR (2011-02-02):
Ďakujem pekne, pán predseda. Vážené panie poslankyne, vážení páni poslanci, Výbor Národnej rady Slovenskej republiky pre hospodárstvo, výstavbu a dopravu ma uznesením č. 89 určil za spravodajcu k návrhu poslancov Národnej rady Slovenskej republiky Ľubomíra Jahnátka a Pavla Pavlisa na vydanie zákona, ktorým sa mení a dopĺňa zákon č. 493/2009 Z. z. o niektorých opatreniach týkajúcich sa strategických spoločností a o zmene a doplnení niektorých zákonov, ktoré sú uvedené v tlači 223. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi prepismi, ako aj medzinárodnými zmluvami, ktorými je Slovenská republika viazaná, a o tom, že bude mať vplyv na verejné financie, nemá vplyv na životné prostredie, na zamestnanosť a na podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie a nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 17. januára 2011 č. 224 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, Výbor Národnej rady pre financie a rozpočet a Výbor Národnej rady pre hospodárstvo, výstavbu a dopravu. Za gestorský výboru navrhujem Výbor Národnej rady Slovenskej republiky pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 16. marca 2011 a v gestorskom výbore do 18. marca 2011. Pán predsedajúci, otvorte všeobecnú rozpravu.
T. Glenda, poslanec: (2007-03-22):
Národná rada Slovenskej republiky uznesením č. 216 z 30. januára 2007 pridelila vládny návrh zákona, ktorým sa mení a dopĺňa zákon č. 10/2004 Z. z. o puncovníctve a skúšaní drahých kovov na prerokovanie v druhom čítaní do 15. marca 2007: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodársku politiku a gestorskému výboru do 16. marca 2007. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona, ktorým sa mení a dopĺňa zákon č. 10/2004 Z. z. o puncovníctve a skúšaní drahých kovov prerokovali výbory, ktorým bol pridelený, nasledovne: Ústavnoprávny výbor Národnej rady Slovenskej republiky prerokoval návrh zákona 14. marca 2007 a uznesením č. 110 odporučil Národnej rade návrh zákona schváliť so zmenami a doplnkami uvedenými v prílohe uznesenia. Výbor Národnej rady Slovenskej republiky pre financie, rozpočet a menu prerokoval návrh zákona 14. marca 2007 a uznesením č. 104 odporučil Národnej rade Slovenskej republiky návrh zákona schváliť. Výbor Národnej rady Slovenskej republiky pre hospodársku politiku prerokoval návrh zákona 13. marca 2007 a uznesením č. 105 odporučil Národnej rade Slovenskej republiky návrh zákona schváliť so zmenami a doplnkami uvedenými v prílohe uznesenia. Z uznesení výborov Národnej rady Slovenskej republiky, uvedených pod bodom III tejto správy, vyplýva 6 pozmeňujúcich návrhov. Gestorský výbor v súlade s § 79 ods. 4 písm. e) rokovacieho poriadku odporúča Národnej rade Slovenskej republiky o bodoch 1 až 6 hlasovať spoločne s odporúčaním schváliť. Gestorský výbor na základe stanovísk výborov v súlade s § 79 ods. 4 a § 83 rokovacieho poriadku odporúča Národnej rade Slovenskej republiky vládny návrh zákona schváliť. Súčasne ma výbor poveril predložiť Národnej rade Slovenskej republiky spoločnú správu výborov. Pani predsedajúca, otvorte rozpravu.
M. Číž, podpredseda NR SR: (2006-12-13):
Hlasujeme, pani poslankyňa, páni poslanci. (Hlasovanie.) Prítomných 136 poslancov, za 136 poslancov. Poprosím ešte pani spoločnú spravodajkyňu. Skončili sme hlasovanie v druhom čítaní. Takže predpokladám, že dávate návrh na...
Bugár, Béla, podpredseda NR SR (2018-10-24):
Pán poslanec Galko.
Poliačik, Martin, poslanec NR SR (2013-09-19):
Ďakujem, pani predsedajúca. Dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutoční jeho prvé čítanie a spĺňa po formálno-právnej stránke náležitosti uvedené v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto predmetný návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 607 z 15. augusta 2013 navrhol, aby návrh zákona prerokoval ústavnoprávny výbor a výbor pre sociálne veci. Za gestorský výbor navrhol ústavnoprávny výbor s tým, aby výbory návrh zákona prerokovali do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Cieľom je zaviesť informatívne stretnutie manželov u mediátora, potvrdenie, o ktorom bude náležitosťou podania návrhu na rozvod manželstva. Ako spravodajca určený navrhnutým gestorským výborom odporúčam, aby sa Národná rada vo všeobecnej rozprave uzniesla na tom, že uvedený návrh zákona prerokuje v druhom čítaní. Odporúčam zároveň predmetný návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 607. Pani predsedajúca, prosím, otvorte všeobecnú rozpravu. Ďakujem, skončil som.
Bugár, Béla, podpredseda NR SR (2019-09-18):
Ďakujem veľmi pekne. Predpokladám, že ani pani Remišová, ani pán Podmanický nechcú k tomuto (povedané so smiechom), lebo to sa nedá. Takže ďakujem pánovi predsedovi Ústavného súdu. Ešte predtým, čo by sme začali rokovať o..., s tým, teda o prerušenom bode, pani poslankyňa Remišová, procedurálny návrh.
Šutaj Eštok, Matúš, poslanec NR SR (2021-05-10):
Ďakujem pekne za slovo. Pani ministerka, ja nadviažem na slová môjho predrečníka, pretože už to tu bolo niekoľkokrát spomenuté. V tej vašej obhajobe absolútne chýbala akákoľvek pokora. Naopak, tej arogancie tam bolo až-až. Koniec koncov tú aroganciu ste predviedli už v reakcii na tragickú smrť generála Lučanského, keď ste chladnokrvne vystúpili a konali ste tak, ako ste konali. Vtedy tá nová politická kultúra tu nenastala, už vtedy sme vás vyzývali, aby ste z postu ministerky spravodlivosti odstúpili. Politickú kultúru ste nám neukázali. Až teraz pán Šeliga nám ukázal akú-takú politickú kultúru, keď sa vzdal pozície podpredsedu parlamentu, podpredsedu Národnej rady. Už vtedy sme vás vyzývali, aby ste odstúpili, pretože nemáte čo robiť na čele ministerstva spravodlivosti. Ten dôvod ďalší je, na vaše odstúpenie, že celá sudcovská samospráva sa postavila proti vám, proti vašej reforme v rámci súdnej mapy. Kauzy, ktoré tu boli spomenuté už predkladateľmi, pánom Kamenickým, na ktoré ste neboli schopná adekvátne reagovať, hovoria samy za seba. A pre mňa ako právnika je absolútne zarážajúce, že vy ministerka spravodlivosti ste sa minulý týždeň vyjadrili v rozhovore, že referendum nie je v súlade s princípmi právneho štátu. Už len toto vyjadrenie ministerky spravodlivosti a odborníčky na právo, ako sa pasujete, je pre mňa niečo absolútne nepredstaviteľné a človek, ktorý akceptuje niekoľko desiatok skrátených návrhov legislatívneho konania, aby parlament prerokovával, človek, ktorý akceptuje obmedzenia základných ľudských práv a slobôd v rámci nekonečného predlžovania núdzového stavu, sa vyjadrí proti referendu. Vtedy, keď sa tu porušovali ľudské práva a slobody, ste boli ticho. Ale keď je tu referendum, ktoré má vás odstaviť od pozície... (Prerušenie vystúpenia časomerom.)
P. Paška, predseda NR SR: (2009-06-24):
(Hlasovanie.) 136 prítomných, 78 za, 57 sa zdržalo, 1 nehlasoval. Návrh uznesenia sme schválili . Pán László Nagy uvedie hlasovanie o návrhu uznesenia o správe a stave ochrany osobných údajov za rok 2007 – 2008.
Laššáková, Jana, podpredsedníčka NR SR (2014-09-10):
Chcete reagovať, pán poslanec? Nie. Teraz dávam možnosť prihlásiť sa do rozpravy ústne. Do rozpravy ústne sa hlási pani poslankyňa Mezenská, pán poslanec Fecko, pán poslanec Mičovský, pán poslanec Viskupič. Končím možnosť prihlásiť sa do rozpravy ústne. Nech sa páči, pani poslankyňa Mezenská, máte slovo.
Beblavý, Miroslav, poslanec NR SR (2013-02-05):
Dobrý deň. Chcem len kolegom pripomenúť, že o 12.30 hodine máme zasadnutie výboru pre nezlučiteľnosť funkcií. Ďakujem.
Pellegrini, Peter, predseda NR SR (2024-02-08):
S reakciou na faktické pán poslanec Krúpa.
Grendel, Gábor, podpredseda NR SR (2021-10-19):
Ďakujeme, pán minister. Prosím teraz určeného spoločného spravodajcu z výboru pre obranu a bezpečnosť pána poslanca Igor Husa, aby informoval Národnú radu o výsledku rokovania výborov o tomto návrhu vlády.
Grendel, Gábor, podpredseda NR SR (2020-12-09):
No, panie poslankyne, páni poslanci, registrujem, pán poslanec, dostanete slovo. Kolegyne, kolegovia, poprosím vás, aby ste sa utíšili. S procedurálnym návrhom, pán poslanec Podmanický.
Bugár, Béla, podpredseda NR SR (2016-10-26):
Prezentujme sa a hlasujme. (Hlasovanie.) Prítomných 141, za 52, proti 31, zdržalo sa 58 poslancov. Konštatujem, že návrh nebol schválený. Teraz prosím povereného člena výboru pre pôdohospodárstvo a životné prostredie poslanca Jána Budaja, aby uviedol hlasovanie o návrhu skupiny poslancov na vydanie zákona, ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov (tlač 261). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a o zmene a doplnení zákona č. 39/2007 Z. z. o veterinárnej starostlivosti v znení neskorších predpisov , tlač 261.)
Hargaš, Ján, poslanec NR SR (2024-01-08):
Ďakujem za slovo, pán predsedajúci. Ďakujem, pani poslankyňa, že si veľmi vecne, vecne vyargumentovala, prečo toto skrátené legislatívne konanie je nesprávne. Priznám sa, že tie, tie týždne sviatkov aj, aj u mňa spôsobili to, že som nejak vypadol z toho tempa, a predpokladám, že aj koalícia sa spoliehala na to, že však ľudia zabudnú, o čo nám tu vlastne ide všetkým, teda všetkým nie, ale koalícii, takže ďakujem aj za tú pripomienku toho, čo len pred niekoľkými týždňami koalícia predložila, a teda programové vyhlásenie vlády, čo by som bral, že to je teda tá mantra pre túto koalíciu, čo chce dosiahnuť. A teda vrátim sa k tomu, čo si aj ty kritizovala, že samotné SLK je úplne v rozpore s tým, čo hlásala vláda v programovom vyhlásení, a pristúpil som k tomu tak po úradnícky, že skúšal som teda zistiť, že kde je to slovo, ktoré sme možno prehliadli, že tá vláda vlastne robí to, čo napísala v tom programovom vyhlásení. Tak ona hovorila, že kľúčové rozhodnutia bude podrobovať tým verejným konzultáciám, tak možno som si povedal, že možno to neni také kľúčové rozhodnutie, ale potom teda keď sa pozriem, že na to reagujú zahraničné inštitúcie, Rada prokurátorov, verejnosť, desaťtisíce ľudí na námestiach, tak asi, asi to slovo kľúčové, teda asi to bude kľúčové rozhodnutie, takže tam to nebolo. Hľadal som tiež – po úradnícky – poznámku pod čiarou, ale nebola tam ani poznámka pod čiarou, že kľúčové rozhodnutia, poznámka pod čiarou, s výnimkou rozhodnutí týkajúcich sa trestnosti ľudí spájaných s vládnou koalíciou, takže ani to som tam nenašiel. Takže naozaj, zaznelo to tu už raz, je to úplná schizofrénia, čo tu predvádza vládna koalícia. V programovom vyhlásení vlády povie, že chce štandardné legislatívne prostredie. Ďakujem aj za citáciu pána Pellegriniho, ktorý sa v minulosti zavzdušňoval nad skrátenými legislatívnymi konaniami, a na druhej strane tu máme skrátené legislatívne konanie, úplný valec, toto, toto nie je že jedno jediné, tu ich je niekoľko a je to úplne schizofrenický postoj, ktorý... (Prerušenie vystúpenia časomerom.)
Paška, Pavol, predseda NR SR (2014-11-10):
Pán poslanec Lipšic.
Senko, Ján, poslanec NR SR (2018-10-16):
Pán predsedajúci, teraz dajte hlasovať o bodoch zo spoločnej správy 1 až 5 s odporúčaním gestorského výboru schváliť.
Buček, Jozef, poslanec NR SR (2016-09-20):
Teraz, prosím, dajte hlasovať o druhom pozmeňujúcom návrhu pánov poslancov Galeka a Laurenčíka.
Hlina, Alojz, poslanec NR SR (2012-12-13):
Ďakujem veľmi pekne. Ku kolegovia Poliačikovi, pardon, ja som si ho včera pomýlil s pánom Počiatkom. Ja sa ospravedlňujem. Ja som včera, podobné mená, ale osobnosti úplne rozdielne. To beriem. Ťažko mi je, Martin, kolega, ale som na takom pomedzí rodu, čiže aj v tomto budem sa snažiť byť taký, že nebudem ti tlieskať, lebo v zásade ani nie je celkom za čo. Odhliadnuc od toho, čo treba rešpektovať, a ty to vieš, že čo treba vnímať pri hovorenej reči, že sa vníma slovo až ďaleko menej ako vizuálna stránka. Ale ja som sa snažil vnímať tú obsahovú stránku a boli tam veľké diery, veľké diery a ty si ani neuvedomuješ, že ešte okrem toho, teda že obsahovo to treba mať na poriadku, tak potom sú aj také, že výkonov, alebo jak by som to tak zjednodušene nazval, nejaké výkonové parametre toho, čo hovoríš. To znamená schopnosť realizovať. A nedá sa to všetko povedať, ale pod heslo biznis do škôl nezoradíš šíky a mňa už určite nie. Hej, čiže to sú, že, prosím, to si povedal, to citujem, ale nevytrhol som z kontextu ako pod heslom, nemusíš so mnou rátať, nemusíš mi kolega skákať. Ja len chcem povedať a to je proste možno tá chyba, lebo niečo z toho, čo si hovoril, je použiteľné, ale uzavrieš to do zlého hesla. Pod to heslo, a to ako sadomasochizmus, že proste vlastne chceš aj nechceš, a potom to aj tak vyzerá, že po tých troch rokoch dokopy nič. A to je presne to, že tá výkonová stránka tvojich proklamácií je slabá, pretože proste robíte chyby. A odhliadnuc od toho, kolega, že v tvojom prípade došlo k niečomu, čo vzbudzuje u veľa rodičov obavu, keby si ty mal byť na čele, by som povedal, obrody školstva...(Prerušenie vystúpenia časomerom.)
Laššáková, Jana, podpredsedníčka NR SR (2012-10-18):
Pán poslanec Viskupič, nech sa páči.
Zmajkovičová, Renáta, podpredsedníčka NR SR (2013-10-28):
Ďakujem, pán podpredseda vlády. Pýtam sa, pani spravodajkyňa, chcete zaujať? Nie. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Opčným protokolom k Dohovoru o právach dieťaťa a o procedúre oznámení . Návrh vlády má tlač 695 a spoločná správa výborov má tlač 695a. Dávam opäť slovo ministrovi zahraničných vecí, aby návrh vlády odôvodnil. Nech sa páči.
Galko, Ľubomír, poslanec NR SR (2012-09-21):
...nasadenia informačno-technických prostriedkov na Vojenskom obrannom spravodajstve alebo Slovenskej informačnej službe ako o použití informačno-technických prostriedkov v trestnom konaní. Vojenské obranné spravodajstvo a Slovenská informačná služba však nasadzujú a realizujú informačno-technické prostriedky podľa úplne iných pravidiel. Na nasadzovanie informačno-technických prostriedkov v trestnom konaní totiž nemajú oprávnenie. Čiže prakticky všetky informácie, ktoré odzneli v médiách o tom, aké predpisy a výpisy a poznámky z odposluchov sa môžu, alebo nemôžu vyhotovovať, kedy a ako sa musí zničiť, napríklad ak sa nepotvrdí trestný čin, sa doteraz viazali výlučne k nasadzovaniu informačno-technických prostriedkov v trestnom konaní a nie pri spravodajskom nasadzovaní informačno-technických prostriedkov. (Vystupujúci poslanec sa obracia na predsedajúcu.) Ja to potom dokončím. Je 11. 00 hodín. Máme 11.00 hodín.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 138 poslancov, za 89, proti 9, zdržalo sa 40. Uvedený návrh sme schválili.
Gaborčáková, Soňa, poslankyňa NR SR (2016-10-26):
Dobrý deň, pán predsedajúci. V rozprave nevystúpil žiaden poslanec. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pročko, Jozef, poslanec NR SR (2024-02-13):
No vidím, že je dobré, keď sa človek ozve tu v pléne a povie, že by mali ministri vystupovať v rozprave, nielen na záver. Pán minister vystúpil. Ja si myslím, že presne to, čo ste tam rozprávali zase o OĽANO a o tom, ako sme to tu zničili, je vaša mantra. Opakujem ešte raz. Opakujem, 20 rokov podniká naša rodina a nikdy sme nemali horšie, horšie podmienky ako za Fica. Vždy za Fica. Fico namiesto toho, aby pomáhal tým malým podnikateľom a stredným podnikateľom, tak ich vyciciava. Už len to, že si naozaj pridáte na nezdaniteľnej položke, že si pridáte na paušálnych nákladoch, je dôkaz toho, akí ste špekulanti. Vy nepomáhate týmto ľuďom, nepomáhate obyčajným ľuďom. A ja budem rád, keď naozaj pravdu budete hovoriť tak, ako tu zaznelo, o tom Oľane. Musíte porozprávať, koľko sme pridali my ľuďom, koľko sme pridali dôchodcom, veď to rozprávajte! A, pán minister, dúfam, že raz poviete, že keď my sme prišli do vlády, tak sme tam našli 1,5 mld. a keď sme odchádzali, tak sme tam nechali 8,5 miliardy. Ale viete prečo? Lebo sme nekradli. Lebo sme neznižovali tresty, pán minister, za krádeže. A Európska únia vám teraz ukazuje prstom, že nebudete dostávať peniaze, aby ste ich kradli. Takže, pán minister, vy keď rozprávate o pomoci pre malých a stredných podnikateľov, tak mne husacia koža ide po chrbáte, pretože viem, ako pomáhate. Ďakujem veľmi pekne.
Laurenčík, Milan, podpredseda NR SR (2022-06-15):
Poslednú faktickú poznámku má pán poslanec Tomáš Lehotský, nech sa páči.
Blanár, Juraj, podpredseda NR SR (2023-05-10):
Pán poslanec a predseda výboru Karahuta.
P. Paška, predseda NR SR: (2007-06-28):
(Hlasovanie.) 143 prítomných, 59 za, 69 proti, 14 sa zdržalo, 1 nehlasoval. Ani bod 29 sme neschválili.
Nicholsonová, Lucia, podpredsedníčka NR SR (2016-04-22):
Ďakujeme za vystúpenie pani poslankyni Blahovej. Na vaše vystúpenie evidujem päť faktických poznámok. Posledná prihlásená je pani poslankyňa Cigániková. Končím možnosť prihlásiť sa s faktickou. Ako prvý dostane slovo pán poslanec Budaj. Nech sa páči.
Hlina, Alojz, poslanec NR SR (2014-09-17):
... a ja niečo dozviem.
Viskupič, Jozef, poslanec NR SR (2014-11-09):
Pani, ďakujem, pani predsedajúca. Na základe žiadosti troch poslaneckých klubov, Obyčajných ľudí, SDKÚ a MOST, si dovoľujem požiadať o zvolanie grémia v tejto veci, kde by nám bola podaná informácia, či plánujete urobiť z tejto schôdze verejné zasadnutie, alebo nie. A žiadam o zvolanie poslaneckého grémia ihneď. Ďakujem.
Danko, Andrej, predseda NR SR (2019-05-20):
Ďakujem. Pýtam sa, či sa chce prihlásiť niekto do rozpravy ústne. Uzatváram možnosť prihlásenia do rozpravy ústne. Prvý prihlásený, pán poslanec Simon, nech sa páči.
Grendel, Gábor, podpredseda NR SR (2021-03-16):
Otváram rozpravu. Ďakujem pekne, pán spravodajca. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem rozpravu za skončenú. Chce zaujať stanovisko pani navrhovateľka? Nie. Pán spravodajca, takisto nie. Prerušujem rokovanie o tomto bode programu. Ďalším bodom programu bude druhé čítanie o vládnom návrhu zákona, ktorým sa dopĺňajú niektoré zákony v pôsobnosti ministerstva pôdohospodárstva a rozvoja vidieka Slovenskej republiky v súvislosti s ochorením COVID-19. Pán minister pôdohospodárstva je na ceste, preto vyhlasujem prestávku do 15. hodiny. (Prestávka.) (Po prestávke.)
Ježík, Jozef, poslanec NR SR (2018-10-24):
Ďakujem, týmto sme hlasovali o všetkých pozmeňujúcich návrhoch aj o bodoch zo spoločnej správy. Pán predsedajúci, v zmysle 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tomto hlasovať.
Grendel, Gábor, podpredseda NR SR (2022-10-05):
Pán poslanec Ondrej Dostál.
Grendel, Gábor, podpredseda NR SR (2022-11-09):
Päť faktických poznámok na vystúpenie pána ministra. Končím možnosť prihlásiť sa s faktickými poznámkami. Ako prvý pán poslanec Alojz Baránik.
Dubéci, Martin, poslanec NR SR (2024-01-16):
Ďakujem za slovo, pán predsedajúc. Takisto sa stotožňujem s názormi teda pána poslanca Pročka aj pána poslanca Dostála a Grendela o tom, že čo sa tu vlastne deje. Ale podľa mňa tá najpodstatnejšia vec je v jadre toho celého, a to je to, že prečo vlastne materiálne sme tu, máme to tretie čítanie a prečo pán Pročko a ďalší mohli reagovať na celú samostatnú túto vec. A to je to, že sa tu musí posúvať platnosť a účinnosť tohto zákona, lebo je robený horúcou ihlou, lebo je robený v skrátenom legislatívnom konaní, lebo je robený proste rýchlo a nikto ani netuší, že o čo sa v ňom samotnom jedná. Takže opäť, kolegovia, ktorí tu musia sedieť počas plánovanej dlhšej obedňajšej prestávky, tak je mi to ľúto, ale je to výsledok práce vlády, výsledok práce toho, čo prišlo z vlády, a teraz už len žneme ovocie toho, čo ste si sami vy všetci navarili. Takže toľko, ďakujem pekne.
Paška, Pavol, predseda NR SR (2013-12-16):
Faktické poznámky na vystúpenie pána poslanca nie sú. Vyhlasujem rozpravu za skončenú. Pán predseda fondu, chcete zaujať stanovisko? Nech sa páči.
Viskupič, Marián, poslanec NR SR (2023-03-30):
Vážený pán predseda, v rozprave vystúpili dvaja poslanci, pričom bol podaný jeden pozmeňujúci a doplňujúci návrh. Pán predseda, keďže pozmeňujúci návrh bol podaný v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Danko, Andrej, predseda NR SR (2017-03-21):
Ďakujem, pán poslanec. Pán poslanec Matovič.
Zmajkovičová, Renáta, podpredsedníčka NR SR (2013-09-17):
Pán poslanec Kadúc.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 2 boli za, 82 proti, 50 sa zdržalo. Tento bod sme neschválili.
Laššáková, Jana, podpredsedníčka NR SR (2015-06-15):
Pani poslankyňa Vaľová, nech sa páči.
P. Paška, predseda NR SR: (2009-10-22):
(Hlasovanie.) 141 prítomných, 108 za, 33 sa zdržalo. Tieto body sme schválili.
Bugár, Béla, podpredseda NR SR (2018-05-24):
Na vystúpenie pána poslanca s faktickými poznámkami traja. Pani poslankyňa Cigániková, nech sa páči.
P. Hrušovský, podpredseda NR SR: (2001-10-02):
R. Vavrík, poslanec: 65 som čítal, Janko.
Lukáč, Jozef, poslanec NR SR (2017-04-06):
Ja na rozdiel od kolegu Blahu ti ďakujem, Erika, za tvoj kompetentný príspevok, ktorý bol vecný, jasný a pomenoval problémy rezortu a to, prečo pán minister nemá čo robiť na svojej stoličke. Ďakujem.
Pellegrini, Peter, predseda NR SR (2015-11-19):
Pán poslanec Hlina.
Danko, Andrej, podpredseda NR SR (2024-04-24):
Ďakujem. Pán poslanec Ľupták.
Zemanová, Anna, poslankyňa NR SR (2021-05-11):
No, ďakujem veľmi pekne za vaše vystúpenie, pán kolega Šefčík, som rada, že ste vystúpili. Ja som tiež zvažovala, že sa prihlásim, pretože naozaj počúvať tú znôžku hlúpostí, demagógie a neznalosti demokracie tu z tejto... zo... zo strany opozície bolo naozaj dosť náročné, a som rada, že ste nabrali, nie že odvahu, ale silu ísť povedať svoj názor. Som rada. Nuž asi tie psychotesty by ste naozaj mali, mali by kolegovia z opozície podstúpiť. To, že máte strelnú zbraň, to znamená asi, že nie sú dostatočné, pretože asi, určite nespĺňate kritériá pre tú psycho... psychoanalýzu v politike, lebo šírite nenávisť, útočíte, a to, tento váš návrh je úplne pred... protidemokratický, pretože demokracia v politike je o tom, že koho si ľudia zvolia, toho tam majú. Aj vy ste dôkazom toho, koho si ľudia zvolili, toho tu majú v takejto strane opozície, že tu sedia extrémisti s fašistickými názormi, s nenávistnými rečami, aj to je, žiaľ, demokracia a výsledok slobodnej voľby občanov, koho si zvolia do parlamentu. Žiadne triedenie ľudí na múdrych, hlúpych alebo tých, čo prejdú nejakými psychotestami, proste je nezmysel. Tak ako celý váš návrh zákona.
Paška, Pavol, predseda NR SR (2012-12-18):
Pán poslanec Hrušovský. Nie? Pán predseda výboru Madej.
Jasaň, Viliam, poslanec NR SR (2012-10-24):
Ďakujem pekne. Vážená pani podpredsedníčka, no, veľmi ma mrzí, že aj vy patríte medzi tých, ktorí kým predložia nejaké vecné návrhy, tak si kopnú do SMER-u, do vlády. Mrzí ma to, pretože to nie je dobrý trend. Ale veď kľudne, pokračujte tak ďalej. Tvrdili ste, že my tápeme. No, viete, tápali ste vy v minulom volebnom období a tápali ste naozaj kvalitne, pretože ste nám tu nechali spúšť, ktorú musíme teraz riešiť, a to, čo ste vy za dva roky pokazili. A tápali ste naozaj, o čom hovoril aj pán kolega Brocka, že ani zákony vlastných poslancov ste nedokázali schváliť, pretože aj dobrý zákon, ako hovoril kolega Brocka, nemohol byť schválený, lebo by bola padla vláda. Ono je to naozaj dôkaz tápania, ale tak, akože taký je život, niekedy treba tápať, kým nájdete tú správnu cestu. Lebo my sme ten správny smer našli. A ten náš smer je robiť všetko pre to, aby sme chránili zamestnancov. A to budem opakovať vždy, kým sa bude o tomto Zákonníku práce hovoriť. A nakoniec tá vláda vám aj tak padla, takže nepomohlo vám, dotápali ste sa až tam. A posledná poznámka, veľmi často som tu počul od vás, že štát je taký, štát je onaký, štát toto nevie, štát tamto nevie. No, pani poslankyňa, aj vy ste súčasťou tohto štátu, boli ste súčasťou tohto štátu, keď ste vládli. A čo ste dosiahli? Akurát to, že ste povalili vlastnú vládu. Ďakujem pekne.
Kočiš, Eduard, poslanec NR SR (2021-06-22):
Ďakujem pekne za slovo, pán podpredseda. Tento vládny návrh zákona si kladie za ako svoju hlavnú podmienku jednoducho vytvoriť inštitúciu, národnú inštitúciu pre hodnotu a technológie v zdravotníctve, čiže jeho hlavnou úlohou by malo byť hodnotenie zdravotníckych technológii na účely najmä kategorizácie liekov, keď som dobre čítal, zdravotníckych pomôcok a dietetických potravín, čo považujem za dobrý zámer, a najmä dbať na ich významnosť vplyvu na prostriedky, ktoré sú najmä určené z verejného zdravotného poistenia, a uvedená, uvedené žiadosti sú podľa osobitných predpisov, čiže neviem sa k tejto problematike príliš odborne vyjadriť, ale myslím si, že užitočnosť tohto orgánu mi príde v tejto situácii snáď aj potrebná, pretože keď som čítal rôzne zahraničné články, ktoré sa touto problematikou zaoberajú, tak vlastne v zahraničí podobné orgány fungujú. A podobné vlastne inštitúcie sú celkom nápomocné. Ale čo ma tak troška ani nie že znepokojuje, ale skôr by som chcel možno aj apelovať na ministerstvo zdravotníctva, predkladatelia tvrdia, že tento inštitút je potrebný najmä preto, že samotné ministerstvo zdravotníctva nemá kapacity na riadenie a na plnenie týchto úloh, ktoré by mal daný orgán vykonávať, čiže v minulom režime sa hovorilo, že siahnime do vlastných vnútorných rezerv, a skúsme najprv tých odborníkov, úradníkov alebo ľudí, ktorí budú pracovať na tomto úrade, najprv skúsiť hľadať vo vlastných rezervách, ak ich nenájdeme, tak potom sa skúsme zaoberať o prijatí nejakých ľudí zvonku. Ďakujem pekne.
Hrnčiar, Andrej, poslanec NR SR (2012-10-17):
Ja by som chcel podporiť tento pozmeňujúci návrh, pod ktorý som sa aj podpísal, pretože z vlastnej skúsenosti môžem potvrdiť, že je záujem o inštitút predĺženia úradných hodín. My v meste Martin máme úradné hodiny presne predĺžené v stredu a môžem aj z osobnej skúsenosti povedať, že je o to záujem, ľudia chodia. A my sa snažíme spolupracovať s úradmi, ktoré sídlia v budove mestského úradu. Je tam aj obvodný úrad, úrad pre cestné komunikácie a dopravu a tak ďalej a tak ďalej. A práve vidíme problém v tom, že nie sú zosúladené úradné hodiny a keď príde človek a chce niečo vybaviť v jeden deň, tak má problém, lebo napríklad na meste vybaví a na štátnych úradoch nevybaví. Čiže ja by som chcel tento návrh podporiť. A tiež som rád, pán kolega Chren, že ste svoj príspevok ukončili tak, ako ste ho ukončili, lebo ja som chcel vo svojej faktickej poznámke upozorniť na to, že nie je dobré ani pre samosprávu, ani pre štát, aby to malo napríklad vplyv na zamestnanosť v tom zmysle, že by bolo nutné prijať ďalších ľudí do zamestnaneckého pomeru. Preto aj my to riešime tak, že v piatok sú skrátené úradné hodiny a úradníci, tí, čo potom boli v stredu dlhšie, mohli ísť skoršie domov. Takže ďakujem pekne. To je všetko.
Pellegrini, Peter, predseda NR SR (2015-02-04):
Čiže ešte, dobre, tak dokončite dve vety, pán poslanec, a potom prerušíme.
Suja, Miroslav, poslanec NR SR (2021-02-04):
Viete čo, takýto návrh zákona podľa mňa nevyrieši nič. Ja si myslím, že vláda mala ohrozenej skupine obyvateľov tieto respirátory rozdať zadarmo, priamo doručiť cez mestá a obce a malo by to oveľa väčší účinok ako takto. Lebo spoliehať sa na charakter, pán minister, v prvej vlne ste to videl. Stovky percent narástli respirátory a všetky ochranné pomôcky, aké boli. Takže toto je z vašej strany veľmi naivné, ale na toto by som sa nespoliehal, že teraz zrazu osvieti ľudí a začnú mať nejakú chrbtovú kosť a znížia o 20 % tieto vaše respirátory. Ja si myslím, že toto je chyba, mali ste to všetkým ohrozeným skupinám obyvateľstva rozdať zadarmo, tak ako to robia mnohé obce a mestá. Nič by sa nestalo. Tie stovky miliónov, čo sme zbytočne minuli na celoplošné testovania a skríningy, sa dali využiť aj lepšie a toto by nestálo ani desatinu toho.
Grausová, Natália, poslankyňa NR SR (2017-09-13):
Chcela by som sa pána Hrnka spýtať, že či nebolo vhodné súčasného predsedu Správnej rady ÚPN, teda na jeho, na súčasného, teda na pána Krajňáka dať podnet orgánom činným v trestnom konaní za zneužitie právomocí verejného činiteľa. Týka sa to tých predvolebných kampaní, ktoré robil KDH, a potom aj toho ďalšieho, čo spomína, ešte aj ďalšej strane. Ďakujem pekne. Ako, ako riaditeľ, predseda správnej rady i verejnej inštitúcie Ústavu pamäti národa. Ja si myslím, že toto je na, vhodné na takýto podnet. Ďakujem.
Glváč, Martin, podpredseda NR SR (2017-02-03):
Ďalej v rozprave vystúpi pán poslanec Dostál, nech sa páči.
Sulík, Richard, poslanec NR SR (2013-12-06):
Minul som cenný čas na vás, lebo fiškálny sup nie je urážka, ale fiškálny analfabet je urážka. Tak teda gratulujem.
Zelník, Štefan, poslanec NR SR (2018-05-16):
Hlasovali sme o všetkých pozmeňujúcich návrhoch zo spoločnej správy aj podaných v rozprave. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, hlasovať o tomto návrhu.
Huba, Mikuláš, poslanec NR SR (2013-09-17):
Ďakujem pekne za slovo, pani predsedajúca, ja budem na rozdiel od mojich predrečníkov veľmi stručný, priznám sa, že do rozpravy som sa ešte v piatok prihlásil preto, že sme sa chceli podeliť o ten veľký pozmeňovací návrh, ale potom sme boli upozornení na to, že by to bolo asi trochu neštandardné, takže som aj uvažoval, že tento svoj príspevok stiahnem aj vzhľadom na to, že čas beží, ale predsa len, keď som sa už prihlásil, tak si neodpustím pár viet, ak dovolíte. Jednak chcem pripomenúť skutočnosť, že napriek tomu, že oba tieto návrhy protikorupčných zákonov, teda z dielne Kresťanskodemokratického hnutia a OĽaNO, prišli na tú istú schôdzu, možno si spomeniete, že sme sa nijako nerivalizovali, a nielen, a nielen v hlasovaní, ale aj verbálne sme podporili jednoznačne návrh našich kolegov z KDH napriek tomu, že v danej chvíli to mohlo pôsobiť ako niečo konkurenčné, ale nad to sme sa radi povzniesli napriek tomu, pretože sme venovali – a celý ten náš tím na čele s kolegom poslancom Mičovským a takisto legislatívny tím – niekoľko mesiacov práce príprave toho veľkého návrhu zákona z dielne OĽaNO, tak sme si neodpustili, keďže na rozdiel od kolegov z KDH sme neboli takí úspešní v prvom čítaní, neodpustili sme si to podstatné, čo podľa nášho presvedčenia rozširuje, vylepšuje, a v prípade aplikácie zákona veríme, že aj zvyšuje účinnosť alebo by zvýšilo účinnosť tohto zákona, tak pretaviť do podoby pozmeňovacieho a doplňujúceho návrhu a ten ste si mali dnes možnosť vypočuť. Takže ďalšia vec, ktorú chcem povedať, je ocenenie tej obrovskej snahy, možno to vyznie naivne, ale stále veríme, keď už nikto iný, tak história to ocení, že sa tu naozaj niekoľko mesiacov robilo intenzívne na príprave jedného, priam antikorupčného kódexu, ak to tak mám nazvať, a ktokoľvek bude v budúcnosti chcieť účinne bojovať proti korupcii na Slovensku, verím, že v ňom nájde veľa inšpirácie bez ohľadu na to, ako dopadne dnešné hlasovanie o navrhovanom zákone, i o tomto pozmeňovacom a doplňujúcom návrhu. A úplne na záver vás chcem len vyzvať a požiadať, aby ste jednak tento náš návrh a jednak potom celý zákon podporili.	Ďakujem vopred.
Kuffa, Filip, poslanec NR SR (2022-09-28):
... v uplatňovaní práv vlastníkov pozemkov v porovnaní so všeobecnou právnou úpravou. V súčasnosti je prax taká, že za obmedzenie vlastníckych práv, napríklad pri modernizácii železníc, vlastníkom pôdy bola poskytovaná jednorazová náhrada za obmedzenie práva užívať, určená znaleckým posudkom spred štyroch, resp. piatich rokov, t. j. spoločnosti konajúce za štátne orgány, ktoré majú na starosti vysporiadanie pozemkov pod stavbou, dajú vyhotoviť znalecký posudok na určenie výšky ceny obmedzenia na začiatku realizácie vyporiadacieho konania, napríklad v roku 2016, a tento znalecký posudok používajú aj pri poskytovaní náhrady za obmedzenie aj v roku 2022. Preto pri oboch návrhoch zákonov dávame, že znalecký posudok nesmie byť starší ako pol roka, aby odrážal nejakú aktuálnu realitu. Ďalej. Obmedzenie vlastníka môže trvať aj niekoľko rokov. Preto ak vlastník má strpieť toto obdobie výstavby a vysporiadania pozemkov pod stavbami, je spravodlivé a správne, aby dostal za toto obmedzenie primeranú náhradu, ktorá náhrada bude v adekvátnej výške daného roka. Ďakujem. Skončil som.
Osuský, Peter, poslanec NR SR (2014-02-05):
Pán kolega, áno, len musíme zároveň pripustiť, a niežeby som bol teda ústavný puritán alebo purista, ale problém je, že zakladáme nerovnosť pred ústavou týmto návrhom zákona. To je problém. Aj keď, samozrejme, akceptujem to, čo hovoríte, len znova vytvárame dve kategórie ľudí vo vzťahu k protiústavnému zákonu, jedných, ktorí sú pred ním ochránení, a druhí, ktorí ochránení nie sú, a priznám sa, že ústavná rovnosť je jedna z nosných vecí, ktorá by mala platiť.
Hanuliaková, Jana, poslankyňa NR SR (2024-06-27):
Vážené panie poslankyne, vážení páni poslanci, predseda výboru Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu poslankýň Národnej rady Slovenskej republiky Lucie Plavákovej, Zuzany Števulovej a poslanca Ondreja Prostredníka na vydanie zákona, ktorým sa mení zákon Národnej rady Slovenskej republiky č. 40 o štátnom občianstve Slovenskej republiky v znení neskorších predpisov, tlač 342. V súlade s §73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, výbor pre verejnú správu a regionálny rozvoj a výbor pre ľudské práva a národnostné menšiny. Za gestorský výbor navrhujem výbor Národnej rady pre verejnú správu a regionálny rozvoj. Odporúčam, aby predmetný návrh zákona v druhom čítaní výbory prerokovali do 6. septembra 2024 a v gestorskom výbore do 9. septembra 2024. Pán predsedajúci, otvorte, prosím, všeobecnú rozpravu.
B. Bugár, doterajší podpredseda NR SR: (2006-07-04):
Vyhlasujem tajné hlasovanie za skončené. Zároveň vyhlasujem prestávku do 13.00 hodiny. Počas tejto prestávky sa môžete najesť. Predpokladám, že poslanci, ktorí sú na tabuli, sa nehlásia o slovo. (Reakcia pléna.) Nie, ďakujem pekne. Takže prestávka do 13.00 hodiny. (Prerušenie rokovania o 12.15 hodine.) (Pokračovanie rokovania o 13.00 hodine.)
Hrušovský, Pavol, predseda NR SR (2011-12-13):
Pán predseda, neboli ste možno prítomný v rokovacej sále, ale ja som odpovedal na otázku nášho kolegu. S pani premiérkou som konzultoval, resp. som ju informoval o požiadavke, aby bola osobne prítomná na rokovaní, prisľúbila mi účasť pri rokovaní o návrhu zákona v druhom čítaní. Návrh zákona prešiel do druhého čítania, páni poslanci, takže rokovať o ňom v pléne budeme. Keďže ale výbor zdravotnícky, ktorý je gestorský, ešte rokovanie neskončil a predpokladám, že to je aj odpoveď na vašu otázku, že pán minister Uhliarik aj s ostatnými členmi zdravotníckeho výboru pravdepodobne rokujú. Takže toľko na vysvetlenie a odpoveď na vašu otázku. Nech sa páči. (Vystúpenie speváckeho zboru CANTICA NOVA.) (Potlesk.)
Kollár, Boris, predseda NR SR (2022-06-28):
Prosím, prezentujme sa a hlasujeme. (Hlasovanie.) Prítomných 140 poslancov, za 98, proti 0, zdržalo sa 41, nehlasoval 1. Konštatujem, že sme schválili vládny návrh novely zákona č. 64/2019 Z. z. o sprístupnení strelných zbraní a streliva na civilné použitie na trhu. Prosím spravodajcu z výboru pre pôdohospodárstvo a životné prostredie pána poslanca Filipa Kuffu, aby uviedol hlasovanie o bode 51 schváleného programu, ktorým je prvé čítanie o návrhu poslanca Miroslava Suju na vydanie zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami, tlač 1050. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Miroslava Suju na vydanie zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1050.)
Laurenčík, Milan, podpredseda NR SR (2022-02-25):
Pán poslanec Marian Kotleba.
P. Hrušovský, predseda NR SR: (2004-10-20):
(Hlasovanie.) 136 prítomných, 133 za, 1 proti, 1 sa zdržal, 1 nehlasoval. Návrh sme schválili. Poprosím teraz pána poslanca Vavríka, aby z poverenia výboru  pre obranu a bezpečnosť uviedol návrhy  hlasovaní k prerokúvanému návrhu skupiny poslancov Národnej rady  Slovenskej republiky na vydanie zákona,  ktorým sa mení a dopĺňa zákon Slovenskej národnej rady č. 564/1991 Zb. o obecnej polícii v znení neskorších predpisov, tlač 877. R. Vavrík, poslanec: Pán predseda, bude treba dať hlasovať o tom, aby sme prerokovali zákon v druhom čítaní podľa § 73 ods. 3 písm. c), lebo nebol daný iný návrh v rozprave v prvom čítaní. Takže dajte hlasovať o postúpení do druhého čítania.
Paška, Pavol, predseda NR SR (2014-11-08):
Berieme na vedomie. Pán poslanec Frešo do rozpravy.
Laššáková, Jana, podpredsedníčka NR SR (2014-02-11):
Poprosím vás, pán predkladateľ, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre sociálne veci, Milanovi Halúzovi. Nech sa páči, pán spravodajca.
M. Hort, podpredseda NR SR: (2009-04-21):
To boli slová pána spravodajcu v záverečnom vystúpení, pri hodnotení rozpravy, teraz prerušujem rokovanie o tomto bode programu. A pristúpime k ďalšiemu bodu schváleného programu, ktorým je prvé čítanie o návrhu poslancov Národnej rady Slovenskej republiky Mojmíra Mamojku a Ľubomíra Petráka na vydanie zákona, ktorým sa mení a dopĺňa zákon č. 656/ 2004 Z. z. o energetike v znení neskorších predpisov . Návrh zákona má tlač 1044 a návrh na jeho pridelenie na prerokovanie výborom je v rozhodnutí č. 1059. Dávam teraz slovo pánovi poslancovi Mojmírovi Mamojkovi, predsedovi ústavnoprávneho výboru, aby návrh zákona uviedol. Pán predseda, nech sa páči.
Žiga, Peter, minister životného prostredia SR (2015-11-12):
Ďakujem pekne. Vážená pani predsedajúca, vážené panie poslankyne, vážení páni poslanci, hlavným cieľom vládneho návrhu zákona je úprava niektorých ustanovení tak, aby plnili požiadavky Európskej komisie ohľadom transpozície smernice Európskeho parlamentu a Rady 2008/50 z 21. mája 2008 o kvalite okolitého ovzdušia a čistejšom ovzduší v Európe. Medzi najdôležitejšie zmeny patrí plnenie požiadaviek smernice v oblasti spolupráce so susednými krajinami pri vypracovávaní programov pre zlepšenie kvality ovzdušia a pri informovaní verejnosti, najmä ak dôjde k prekročeniu informačného prahu alebo výstražného prahu v aglomeráciách alebo zónach v blízkosti štátnych hraníc. Okrem plnenia požiadavky Európskej komisie návrh zákona poskytuje obciam možnosť všeobecne záväzným nariadením vymedziť na svojom území alebo jeho časti nízkoemisné zóny s obmedzením prevádzky motorových vozidiel s nízkou emisnou triedou. Vymedzenie takýchto zón je jedným z možných opatrení pre zlepšenie kvality ovzdušia, najmä v mestách s hustou automobilovou prevádzkou. Predkladaný návrh zákona je v súlade s Ústavou Slovenskej republiky, ústavnými zákonmi, zákonmi a ostatnými všeobecne záväznými predpismi, medzinárodnými zmluvami, ktorými je Slovenská republika viazaná, ako aj s právom Európskej únie. Ďakujem pekne. Vážená pani predsedajúca, skončil som.
Štefanec, Ivan, poslanec Európskeho parlamentu (2020-07-08):
Ďakujem pekne, pán podpredseda. Ďakujem aj za otázky. Kolegyne, kolegovia, tú odpoveď na otázku pána poslanca Nemca mi zobrala pani Ďuriš Nicholsonová, ale ja chcem len potvrdiť, že je to tak, lebo naozaj šport hrá významnú úlohu v prevencii, čiže je súčasťou nielen reformy vzdelávania a reformy zdravotníctva. A chcem upozorniť, že už aj v súčasnosti sa dá čerpať na športovú infraštruktúru zo, zo súčasných eurofondov a bude tomu tak určite aj v ďalšom období. Teoreticky je možné čerpať aj z fondu obnovy, ale určite ja vidím väčšie príležitosti z toho finančného rámca 2021 až 2027. A jak budete potrebovať nejaké podrobnosti, ja osobne som veľký priaznivec športu, veľmi rád tomu napomôžem. Bola tu otázka od pána poslanca Kočiša ohľadom pôžičky, ako je krytý fond obnovy. No krytý bude európskym rozpočtom a práve v tom je tá výhoda, že na európskej úrovni si dokážeme požičať lacnejšie, ako keby si to požičiavali jednotlivé krajiny. Preto je to ďalšia z výhod pre menšie krajiny ako Slovensko, že si dokážeme z európskych peňazí požičať spoločne lacnejšie. Aj tu sa prejavuje naša výhoda príslušnosti v Únii a osobitne príslušnosti v eurozóne. Pán poslanec Valášek sa potom pýtal ohľadom udržateľnosti, tak veľmi chcem zdôrazniť to, čo som už aj naznačil vo svojom príhovore, že je dôležité, aby tie reformy boli udržateľné, aby generovali príjmy, z ktorých budú potom ďalšie generácie schopné splácať jednak tie pôžičky po roku 2028 ďalších tridsať rokov, ale vôbec, aby aj ten celý proces, ako hovoríme, bol jasný a transparentný, aby bolo jasné, čo ideme robiť, kto je za to zodpovedný a ako. Tie procesy potrebujeme jasne zjednodušiť a stransparentniť. Ďakujem pekne.
Laššáková, Jana, podpredsedníčka NR SR (2014-10-29):
Príjemné dobré ráno, vážené panie poslankyne, páni poslanci (ruch v sále), poprosím vás o pokoj. Otváram desiaty rokovací deň 39. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Oto Brixi, Juraj Miškov, Ján Podmanický, Richard Raši, Peter Šuca a Marián Záhumenský. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon 595/2003 Z. z. o dani z príjmov (tlač 1123). Vzhľadom na to, že minister financií je na zahraničnej pracovnej ceste, prosím podpredsedu vlády Ľubomíra Vážneho, aby zaujal miesto určené pre navrhovateľov, a spoločného spravodajcu z výboru pre financie a rozpočet pána poslanca Ladislava Kamenického, aby zaujal miesto určené pre spravodajcov. Ďalším písomne prihláseným rečníkom do rozpravy je poslanec Ľudovít Kaník, ktorému teraz odovzdávam slovo, a pripraví sa poslanec Róbert Madej. Nech sa páči, pán poslanec, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony , tlač 1123.)
Pellegrini, Peter, predseda NR SR (2024-01-24):
Pán poslanec Pollák.
R. Chmel, minister kultúry SR: (2004-05-20):
Ja som rád, pán poslanec, proste, že sme si vyjasnili, že nejde o nejakú ani konkurenciu, ani duplicitu v prípade múzea, Slovenského technického múzea a jeho záujmu o prezentovanie leteckej techniky, ktorá, ako som hovoril, v podstate patrí minimálne tou polovičkou aj do civilného technického múzea. Ale pravda je tá, že sme sa už predtým dohodli s ministerstvom obrany na vzájomnej kooperácii a myslím si, že v tomto prípade je to veľmi zmysluplná kooperácia a práve založená na tom, že si nechceme vzájomne konkurovať, ale sa chceme vzájomne dopĺňať. Takže v tomto zmysle možno je to aj precedens na spoluprácu s inými rezortmi. Ďakujem pekne.
Bugár, Béla, podpredseda NR SR (2016-05-18):
Prezentujme sa a hlasujme o tomto návrhu uznesenia. (Hlasovanie.) Prítomných 144 poslancov, za 117, proti 22, zdržali sa 5. Konštatujem, že návrh uznesenia sme schválili. Nech sa páči, ďalšie návrhy.
Laššáková, Jana, podpredsedníčka NR SR (2014-03-20):
Na vystúpenie pána poslanca nie sú faktické poznámky. Keďže do 19.00 hodiny chýbajú tri minúty... (Reakcie z pléna.) Tak poďte do 19.00 hodiny. Pán poslanec Hudacký. Nie je prítomný, stráca poradie. Nech sa páči, pán poslanec Hlina s upútavkou.